Cymorth ar gyfer yr aseiniad
Rydych yn cynllunio cynnig ymchwil unigol sy'n cynnwys 
• Cyflwyno eich cynnig am 15 munud 
• ffurflen foeseg UWTSD sy'n cyd-fynd a’r cyflwyniad.
• rhestr gyfeirio sy'n gysylltiedig â'r cyflwyniad a’r ffurflen moeseg
Yn gyntaf, dewiswch un maes o ddiddordeb o'r pedwar dewis isod:
1. Pa dystiolaeth sydd i gefnogi pwysigrwydd chwarae yn yr awyr agored yn natblygiad plant Ifanc?
2. Sut y dylid ymgorffori technoleg ddigidol effeithiol yn chwarae plant ifanc? 
3. Pam y mae darllen gyda phlant pan fyddant yn ifanc iawn o fudd iddynt o safbwynt iaith a Datblygiad cymdeithasol ac emosiynol?
4. Archwilio’r strategaethau a ddefnyddir i gynorthwyo plant Ifanc sydd ag ADY mewn lleoliadau blynyddoedd cynnar: A ydyn nhw’n effeithiol?
Canllawiau
Unwaith y byddwch wedi dewis un o'r uchod bydd angen i chi ddarllen llyfrau ac erthyglau siwrnel (e-lyfrau, erthyglau siwrnel ar-lein) er mwyn i chi allu ystyried y prif syniadau a'r ymchwil allweddol sy'n ymwneud â'r maes o diddordeb.  
Yna gwnewch nodiadau ac ystyriwch:-
• Beth mae awduron yr erthyglau rydych wedi'u darllen yn awgrymu yw'r manteision neu heriau o ran y maes o ddiddordeb?
• Pa dystiolaeth sydd i gefnogi’r syniadau? Sut gwnaethon nhw darganfod  beth roedden nhw'n ei wybod? A wnaethant ymgymryd ag ymchwil sylfaenol megis cyfweliadau, arsylwadau ac yn y blaen?
• Wrth ddarllen y llyfrau a'r erthyglau ystyriwch pa fath o ymchwil cynradd yr ydych am gynnig ei wneud yn eich maes o ddiddordeb?

• Yna, ar ôl ystyried y math o ymchwil cynradd yr hoffech ei wneud, mae angen i chi amlinellu sut y byddech yn gwneud hynny.
• Beth fyddai eich methodoleg yn ei gynnwys - arsylwadau, cyfweliadau, grwpiau ffocws, holiaduron? 
• Pam fyddech chi'n dewis y dulliau hyn? Pam maen nhw'n addas i'ch syniad ymchwil? Beth allai fod cyfyngiadau y dulliau? Fyddech chi'n ystyried defnyddio mwy nag un dull er mwyn cefnogi triongli? 
• Pwy fyddai'n rhan o'r ymchwil ? Ydych chi'n bwriadu samplu grŵp o rieni neu ymarferwyr, grŵp o leoliadau, plant mewn grŵp oedran penodol. Ceisiwch gyfiawnhau'r sampl.
• Gallech hefyd ystyried arfer da, fel treialu eich ymchwil cyn ei wneud yn iawn.
• Gallwch hefyd ystyried yn fyr yn eich cyflwyniad faterion moesegol megis gwneud dim niwed, caniatâd a chyfrinachedd.

Ar ôl gwneud yr uchod, byddwch wedyn yn gallu llenwi ffurflen foeseg UWTSD (y byddwn yn mynd drwyddi gyda'n gilydd). Bydd y ffurflen moeseg yn cael ei llenwi yn seiliedig ar eich cynllun ymchwil personol. Bydd y ffurflen yn gofyn i chi ddangos nod ac amcanion eich ymchwil sylfaenol yn ogystal â methodoleg amlinellol. Bydd angen i chi hefyd ystyried  y risg i gyfranogwyr yn yr ymchwil a sut rydych yn bwriadu gostwng y rhain.
• Bydd y cyflwyniad llafar 15 munud yn cael ei gyflwyno ar Teams i'r tiwtor.
• Bydd y ffurflen foeseg a'r rhestr cyfeiriadau sy'n gysylltiedig â'ch cyflwyniad a'ch ffurflen moeseg yn cael eu cyflwyno ar Turnitin. 

Gorffennwch yr adran hon drwy nodi'r math o ymchwil cynradd y gallech chi ei wneud. Awgrymwch gwestiwn ymchwil er enghraifft,

Oherwydd yr ymchwil sy'n amlygu manteision yr amgylchedd awyr agored ar gyfer datblygu sgiliau motor bras plant, rwy'n cynnig astudiaeth arsylwadol sy’n cymharu datblygiad symudiadau motor bras plant yn ystod chwarae y tu mewn a'r tu allan, mewn lleoliadau blynyddoedd cynnar lleol.

